text: El nou servei de Proximitat de l'SPAI ofereix atenció especialitzada en el medi obert, més enllà dels despatxos, i on les persones puguin ser ateses tant a la via pública com al domicili, amb l'objectiu d'arribar a aquells casos d'especial complexitat i amb alta vulnerabilitat social, que requereixen d'una atenció continuada i de proximitat.
  Aquest nou servei està dirigit per un equip de professionals interdisciplinari i especialitzat, que realitza una primera valoració allà on es troba la persona, mitjançant l'establiment del vincle educatiu i el tractament assertiu comunitari. Treballant molt coordinadament amb els serveis socials, s'elabora un pla de treball amb la persona, d'acord a les seves necessitats, capacitats i preferències per tal de procurar la seva reinserció, tractament i allotjament.